གྲོས་ཚོགས་སུ་ཞུས་ཅ་ཤིན་གྱིས་གསུང་བཤད་གནང་སྐབས།བསམ་འཆརནང་བཏོན་པའི་༢༠༢༠ལོར་སླེབས་སྐབས་སྐད་གཉིས་ཁྲིམས་དཔོན༡༥༠༠སྐྱེད་སྲིང་དང་།མི་སྟོང་གི་འཆར་གཞི་དེ་ནི་དེང་གི་སྐད་གཉིས་ཁྲིམས་དཔོན་དཔུང་སྡེ་ཡི་དོན་དངོས་ལ་གཞི་ཚུགས་པའི་བདམས་ཀ་ཡིན་ལ།ཀུན་ལ་སྐུལ་མ་ཐེབས་སུ་འཇུག་པའི་དམིགས་འབེན་ཡང་ཡིན།མི་རིགས་ས་ཁུལ་གྱི་ཁྲིམས་ཁང་རིམ་པ་ཁག་གིས་ཁྲིམས་ལྟར་རྒྱལ་ཁབ་སྐྱོང་བར་སྐུལ་སྤེལ་དང་།མི་རིགས་མཐུན་སྒྲིལ་ཡར་ཐོན་ལ་སྐུལ་འདེད།རྩ་ཁྲིམས་ཀྱིས་བསྩལ་བའི་མི་རིགས་གྲངས་ཉུང་གི་རྩ་བའི་ཁེ་དབང་དང་གཏུག་བཤེར་ཁེ་དབང་གི་མཐོ་ཚད་ལ་འགན་སྲུང་བཅས་བྱས་ཏེ།ལས་དོན་འདིའི་གལ་ཆེ་དོན་སྙིང་ལ་ངེས་ཟིན་ཟབ་མོ་བསྐྱེད་དགོས་པ་དང་།འཆར་གཞི་དེ་འགྲུབ་ཆེད་འོས་འགན་གྱི་དམིགས་འབེན་དང་ཚད་གཞི་སྔར་བས་གསལ་ལ།ལས་འགན་ཁག་བགོས་དང་འགན་འཁྲི་དོན་འཁྱོལ་བཅས་ལ་དམ་འཛིན་བྱས་ནས་མི་སྟོང་གི་འཆར་ཇུས་དེ་དུས་བཅད་ལྟར་སྤུས་ཚད་མཐོ་བའི་སྒོ་ནས་ལེགས་འགྲུབ་ཡོང་བ་བྱ་དགོས་ཞེས་བསྟན།